Diari Oficial de la Generalitat Valenciana


Sumari del DOGV 5071, del 16-08-2005 (2005/8660)

Informació pública de les bases de la convocatòria per a la provisió en propietat, per concurs oposició, mitjançant promoció interna, d'una plaça d'administratiu, grup C.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8660


Data del document
:   17-06-2005

Organisme emissor
:   Ajuntament de Riba-roja de Túria

Tipus de document
:   Convocatòria

Descriptors 

:   * Riba-roja de Túria
    * professió administrativa
    * concurs administratiu
    * administració local

Informació pública de les bases de la convocatòria per a la provisió en propietat, per concurs oposició, mitjançant promoció interna, d'una plaça d'administratiu, grup C. [2005/A8660]
  
Edicte de l'Ajuntament de Riba-roja de Túria sobre les bases que regiran les proves selectives per a la provisió en propietat per concurs oposició, mitjançant promoció interna horitzontal, d'una plaça d'administratiu, de l'àrea de Tresoreria, adscrita a la unitat de gestió cadastral, vacant en la plantilla de funcionaris d'este Ajuntament.
  
Bases específiques de la convocatòria per a provisió en propietat per concurs oposició, mitjançant promoció interna d'una plaça d'administratiu, grup C, vacant en la plantilla de funcionaris d'este Ajuntament
  
Primera. Objecte
  
L'objecte de la present convocatòria és la provisió, en propietat, d'una plaça d'administratiu vacant en la plantilla municipal, adscrita a l'àrea econòmica de Tresoreria, unitat de gestió cadastral.
  
L'esmentada plaça està enquadrada en l'escala d'administració general, subescala administrativa, grup C, dotada amb el sou corresponent als funcionaris d'este grup, pagues extraordinàries, triennis i la resta d'emoluments que corresponen a la dita subescala, d'acord amb la legislació vigent, el pressupost general municipal i la relació de llocs de treball de l'Ajuntament.
  
La plaça convocada es proveirà, d'acord amb la relació de llocs de treball, per torn de promoció interna horitzontal, de conformitat amb el que disposa l'article 38 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
Segona. Normativa aplicable
  
El procés selectiu s'ajustarà al que disposen les presents bases, i en tot allò no previst en elles, a la Llei 30/1984, de 2 d'agost; a la Llei 7/1985, de 2 d'abril; al Reial Decret 896/1991, de 7 de juny; al Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; al Decret 33/1999, de 9 de març, del Consell de la Generalitat Valenciana; al Reial Decret 364/1995, de 10 de març, i a la resta de les disposicions legals i reglamentàries aplicables.
  
Tercera. Sistema de provisió
  
La plaça serà proveïda mitjançant el sistema de concurs oposició, restringida per promoció interna horitzontal entre funcionaris de carrera pertanyents al grup C, de l'escala d'administració especial, pertanyents a la plantilla de funcionaris d'esta corporació, de conformitat amb l'article 38.2 del Decret 33/1999.
  
Quarta. Requisits
  
Per a poder prendre part en el procés selectiu, caldrà acreditar una antiguitat d'almenys dos anys en l'escala d'administració especial com a funcionaris de carrera del grup C d'este Ajuntament i estar en servei actiu. Així mateix, s'exigirà estar en possessió del títol de batxiller superior o equivalent o complir els requisits que disposa la disposició addicional vint segona de la Llei 30/1984, de 2 d'agost.
  
Cinquena. Instàncies
  
Les persones que desitgen participar en les proves selectives hauran de sol·licitar-ho mitjançant una instància que s'adreçarà a la Presidència de la corporació i es presentarà al Registre General durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado; a més, hauran d'adjuntar a la instància la fotocòpia del document nacional d'identitat i els documents acreditatius dels mèrits al·legats per a la fase de concurs mitjançant l'original o una còpia compulsada.
  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'Ajuntament i serà el que s'arreplega en l'annex I de les presents bases.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots els requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.
  
Sisena. Admissió d'aspirants
  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i al tauler d'edictes de la casa consistorial. Contra esta resolució es podrà presentar una reclamació en el termini de 10 dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.
  
En el supòsit de no presentar-s'hi cap reclamació, les llistes provisionals esdevindran automàticament definitives, cosa que es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas, amb l'objecte d'evitar errors i, en el supòsit de produir-se, possibilitar-ne l'esmena dins del termini i en la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
  
Si en qualsevol moment del procés selectiu el tribunal s'assabentara que algun dels aspirants no posseeix la totalitat dels requisits exigits en les presents bases, amb l'audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i els efectes oportuns.
  
Setena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
President: el de la corporació o membre de seu en qui delegue.
  
Secretari: el de la corporació o funcionari en qui delegue, que actuarà a més com a vocal amb veu i vot.
  
Vocals:
  
- Un regidor de la corporació.
  
- Un representant de la Generalitat Valenciana.
  
- Dos funcionaris de la corporació d'igual o superior categoria designats pel president de la corporació.
  
- Un funcionari d'un grup de titulació igual o superior a l'exigida per a la plaça convocada, designat per l'alcalde a proposta de l'òrgan de representació dels funcionaris.
  
La designació dels membres del tribunal inclourà la dels respectius suplents i es farà pública en el Butlletí Oficial de la Província, així com en al tauler d'anuncis de la corporació.
  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a la plaça convocada.
  
L'Ajuntament sol·licitarà als òrgans corresponents la designació dels respectius representants, que haurà d'efectuar-se en el termini de 20 dies, següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, d'acord amb la qual col·laboraran amb el tribunal. Quan concórreguen en els membres del tribunal alguna de les circumstàncies disposades en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran tal circumstància a l'Alcaldia Presidència; així mateix, els aspirants podran recusar-los en la forma que estableix l'article 29 de l'esmentada llei.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords que calguen per a garantir l'ordre degut en elles en tot allò no previst en les presents bases, i per a l'adequada interpretació d'estes.
  
Tots els membres del tribunal tindran veu i vot, inclusivament el secretari, que actuarà, també com a vocal.
  
En cada sessió del tribunal podran participar els membres titulars presents en el moment de la seua constitució i, si n'estan absents, els suplents, sense que puguen substituir-se entre si en la mateixa sessió.
  
Si, una vegada constituït el tribunal i iniciada la sessió, se n'absenta el president, este designarà, d'entre els vocals concurrents, el que el substituirà durant la seua absència.
  
A efectes d'assistència, el tribunal que actue en estes proves tindrà la categoria segona prevista en l'article 30 del Reial Decret 462/2002, de 24 de maig.
  
Huitena. Calendari de les proves
  
La data, hora i lloc del començament de les proves selectives, així com la composició nominal del tribunal s'anunciarà en el Butlletí Oficial de la Província, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província. Estos anuncis, els haurà de fer públics el tribunal al tauler d'anuncis de l'Ajuntament, amb una antelació de 12 hores si es tracta d'un nou.
  
L'ordre d'actuació dels aspirants en aquells exercicis que no puguen realitzar-se conjuntament, començarà per la lletra P, d'acord amb la Resolució de 8 d'abril del 2005, de la Conselleria de Justícia i Administracions Públiques, publicada en el Diari Oficial de la Generalitat Valenciana número 4.984, de 13 d'abril del 2005, que publica el resultat del sorteig efectuat el 7 d'abril de 2005 per a les proves que s'efectuen l'any 2005.
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, i per tant quedarà exclòs del procés selectiu.
  
El tribunal podrà requerir en qualsevol moment que cada un dels aspirants acredite la seua identitat, i amb tal objecte hauran d'anar proveïts del document nacional d'identitat.
  
El tribunal, en aquells casos que considere pertinents, adaptarà els mitjans de realització dels exercicis dels aspirants disminuïts, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
  
Entre l'acabament d'un exercici i el començament del següent haurà de transcórrer un termini mínim de 48 hores.
  
Novena. Procediment de selecció: concurs oposició
  
La fase d'oposició serà prèvia a la de concurs.
  
9.1 Fase d'oposició.
  
Constarà dels exercicis següents:
  
Els exercicis de l'oposició seran dos, tots de caràcter obligatori i eliminatoris.
  
Primer. De caràcter pràctic.
  
Es desenvoluparà per escrit durant un període màxim de tres hores i consistirà en la redacció d'un informe amb proposta de resolució sobre dos supòsits pràctics que plantejarà el tribunal immediatament abans del començament de l'exercici, relatius a tasques administratives relacionades amb la gestió cadastral i/o de gestió de seguretat social agrària, la realització de la qual correspon al departament en què s'adscriu esta plaça. En esta prova s'utilitzarà la tècnica del tractament de textos com a ferramenta ofimàtica que permet el tractament automatitzat de la informació, entorn Windows en programa Word.
  
La dificultat de l'exercici s'adequarà a la categoria de les places. En este exercici es permetrà la consulta, únicament, de textos legals i de col·leccions de jurisprudència.
  
Segon. Informàtic.
  
Consistirà en la resolució d'un o dos supòsits pràctics que plantejarà el tribunal immediatament abans del començament de l'exercici, relatius a la utilització del programa informàtic PADECA, per a la gestió cadastral delegada en l'Ajuntament, la realització de la qual correspon al departament en què s'adscriu esta plaça. En esta prova s'utilitzarà l'esmentat programa i la duració màxima serà d'una hora.
  
La qualificació final de l'oposició serà el resultat de la suma de les puntuacions atorgades pel tribunal a cada exercici.
  
El tribunal qualificador queda facultat per a la determinació del nivell mínim exigit per a l'obtenció de les qualificacions de conformitat amb el sistema de valoració que s'adopte en cada prova.
  
9.2 Fase de concurs.
  
1. Experiència professional: es valorarà l'experiència professional per haver realitzat funcions com a administratiu en alguna administració pública, degudament acreditada mitjançant un certificat emés pels òrgans competents, amb un màxim de 5 punts, de conformitat amb el barem següent:
  
a) Per cada semestre complet de serveis prestats d'administratiu o en un lloc d'un grup superior, en funcions relacionades amb la gestió cadastral en esta administració: 1 punt, fins a un màxim de 5 punts.
  
b) Per cada semestre complet de serveis prestats d'administratiu o en un lloc d'un grup superior en qualsevol administració: 0,50 punts, fins a un màxim de 5 punts.
  
2. Coneixement del valencià: es valorarà el coneixement del valencià acreditat mitjançant un certificat oficial de la Junta Qualificadora de Coneixements de Valencià o susceptible de ser homologat per este organisme:
  
a) Certificat de coneixement oral: 0,25 punts.
  
b) Certificat de grau elemental: 0,50 punts.
  
c) Certificat de grau mitjà: 0,75 punts.
  
d) Certificat de grau superior: 1 punt.
  
Els diversos certificats no són acumulables, és a dir, en el supòsit de posseir-ne diversos, tan sols es valorarà el de major puntuació.
  
3. Titulació: es valorarà la titulació superior a la requerida com a requisit per a l'accés a la plaça convocada, fins a un màxim d'1 punt. No es valoraran els títols que siguen necessaris per a la consecució d'altres de nivell superior:
  
a) Diplomatura: 0,75 punts.
  
b) Llicenciatura: 1 punt.
  
La qualificació final del concurs serà el resultat de la suma de les puntuacions atorgades pel tribunal a cada mèrit considerat.
  
Deu. Qualificació i valoració
  
Cada un dels dos exercicis de l'oposició serà qualificat de 0 a 10 punts, sent eliminats els aspirants que no aconseguisquen un mínim de 5 punts en cada un d'ells.
  
Per a declarar que els aspirants han superat cada exercici eliminatori, el tribunal actuarà de conformitat amb allò que s'ha disposat en l'article 26.4 de la Llei 30/1992, de 26 de novembre. En els exercicis eliminatoris, el tribunal determinarà la qualificació de cada exercici per la suma de les qualificacions dels membres del tribunal, eliminant la més alta i la més baixa, dividida pel nombre de membres menys dos, amb el ben entés que els suspesos no podran aconseguir la puntuació de 5 i els aprovats han d'aconseguir 5 o més punts.
  
En el primer exercici el tribunal valorarà els coneixements sobre els temes exposats.
  
En el segon exercici el tribunal valorarà la presentació i correcció de l'escrit, la sistematització en el plantejament i formulació de conclusions, així com el coneixement i l'aplicació adequada de la normativa vigent.
  
La qualificació final del concurs oposició serà el resultat de la suma de les puntuacions atorgades pel tribunal en la fase d'oposició i en la de concurs; basant-se en això, el tribunal formularà la relació d'aprovats per ordre de puntuació, sense que puga declarar que han superat les proves selectives un nombre superior d'aspirants al de places convocades.
  
El tribunal elevarà una proposta de nomenament a l'Alcaldia a favor de l'aspirant aprovat. Així mateix, es faculta el tribunal per a proposar a l'Ajuntament la constitució d'una borsa per a possibles interinatges o comissions de serveis, integrada per les persones que malgrat no haver sigut declarades aprovades, a juí del tribunal, hagen demostrat la seua qualificació durant el procés selectiu.
  
Onze. Presentació de documents
  
Els aspirants proposats presentaran en el servei de Personal de l'Ajuntament, dins del termini de 20 dies naturals, comptadors des de la publicació de les llista d'aprovats, els documents que acrediten que compleixen les condicions per a prendre part en l'oposició i que són:
  
a) Certificat expedit per la Secretaria de l'Ajuntament de Riba-roja, on s'acredita la condició de funcionari de plantilla de la corporació i antiguitat.
  
b) Còpia autenticada, o fotocòpia (acompanyada de l'original per a la seua compulsa) de la titulació exigida o del compliment dels requisits establits en el segon paràgraf de la disposició addicional vint segona de la Llei 30/1984, de 2 d'agost.
  
Correspon a l'autoritat acadèmica competent declarar l'equivalència de títols.
  
Si, dins del termini indicat i excepte causes de força major, no presentaren la documentació o malgrat presentar-la no compliren els requisits exigits, no podran ser nomenats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la instància. En este cas, es formularà una proposta a favor de les persones que havent superat els exercicis de l'oposició tingueren cabuda en el nombre de places convocades.
  
Dotze. Nomenament provisional
  
Amb la presentació prèvia de la documentació exigida, serà nomenat funcionari en pràctiques i haurà de prendre possessió del càrrec en el termini de 30 dies, comptadors des de l'endemà d'aquell en què li siga notificat el nomenament, efectuant la promesa o jurament de complir fidelment les obligacions del càrrec, amb lleialtat al rei, i de guardar i fer guardar la Constitució com a norma fonamental de l'Estat, així com la declaració d'incompatibilitats. Aquelles persones que no en prenguen possessió en este termini sense una causa justificada perdran tots els seus drets.
  
Tretze. Període de pràctiques
  
El període de pràctiques serà de tres mesos i es realitzarà sota la supervisió del responsable del servei on estiga destinat el funcionari en pràctiques i tindrà la consideració de fase final del procés selectiu. Durant este període els funcionaris en pràctiques hauran d'assistir als cursos de formació que la corporació estime convenient, tendents a aconseguir l'aptitud necessària o els coneixements necessaris en les matèries afins a les funcions pròpies de la plaça que haja d'ocupar i això sense dret a percebre cap indemnització o retribució per les esmentades assistències a cursos o per desplaçaments.
  
Catorze. Nomenament definitiu
  
Una vegada finalitzat el període de pràctiques, els aspirants que l'hagen superat satisfactòriament, conforme a l'informe emés pel responsable del servei on ha prestat les pràctiques, seran nomenats funcionaris de carrera pel president de la corporació. Aquelles persones que no assumisquen el nivell suficient d'integració i eficiència en el lloc de treball objecte de la convocatòria seran declarades no aptes per la resolució motivada de la Presidència de la corporació, amb el tràmit d'audiència previ, i perdran en conseqüència tots els drets al seu nomenament com a funcionaris de carrera.
  
Quinze. Incidències
  
El tribunal queda autoritzat per a resoldre els dubtes que es presenten i adoptar els acords que calguen per al bon ordre del procés selectiu en tot allò previst en les presents bases.
  
Setze. Publicació
  
Estes bases es publicaran en el Butlletí Oficial de la Província de València i l'anunci de la convocatòria, en extracte, en el Diari Oficial de la Generalitat Valenciana i en el Boletín Oficial del Estado.
  
Dèsset. Recursos
  
Contra les presents bases i la corresponent convocatòria, actes que posen fi a la via administrativa, es pot interposar:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar tal recurs serà d'un mes, comptador des de l'endemà a la publicació de les presents bases en el Butlletí Oficial de la Província. Si s'interposa este recurs no podrà interposar-se un recurs contenciós administratiu fins que aquell no siga resolt expressament o s'haja produït la seua desestimació per silenci pel transcurs d'un mes, comptador des de la data de la seua interposició, sense haver-se notificat la seua resolució, i en este cas quedarà expedita la via contenciosa administrativa.
  
B) Recurs contenciós administratiu, directament davant del Jutjat contenciós administratiu de la província de València que per torn de repartiment li corresponga. El termini per a interposar el recurs és: a) de dos mesos, comptadors des de l'endemà a la publicació de les presents bases en el Butlletí Oficial de la Província, si no s'ha interposat el potestatiu recurs de reposició; b) de dos mesos, comptadors des del dia en què es notifique la resolució expressa del recurs de reposició; o c) de sis mesos, comptadors des del transcurs d'un mes des de la interposició del recurs de reposició sense haver-se notificat la seua resolució expressa.
  
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o un perjudici irreparable a drets i interessos legítims, els interessats podran interposar un recurs d'alçada en el termini d'un mes, davant de l'òrgan superior jeràrquic del que els va dictar.
  
ANNEX I
  
Model d'instància
  
(Nom i cognoms) ... veí d ... amb domicili al c/ ..., amb document nacional d'identitat número ..., número de telèfon ..., assabentat del procediment convocat per l'Ajuntament de Riba-roja de Túria (València) per a la realització de proves selectives, pel procediment de concurs oposició, per a la provisió en propietat per promoció interna horitzontal del lloc de treball d'administratiu, de naturalesa funcionarial.
  
EXPOSE:
  
a) Que reunisc tots els requisits exigits en les bases de la convocatòria.
  
b) Que conec i accepte la totalitat de les bases que regeixen esta oposició.
  
c) Que aporte junt amb la present instància la fotocòpia del document nacional d'identitat i els documents acreditatius dels mèrits al·legats per a la fase de concurs.
  
d) Que promet que no he sigut separat mitjançant un expedient disciplinari del servei de qualsevol administració pública, i que no estic incapacitat per a l'exercici de funcions públiques.
  
Per tot això,
  
DEMANE:
  
Ser admés a les proves selectives, pel procediment de concurs oposició per promoció interna horitzontal, convocades per l'Ajuntament de Riba-roja de Túria i indicades a l'inici d'esta instància i declare que són certes les dades que hi ha consignades, comprometent-me a provar documentalment totes les dades que figuren en la sol·licitud.
  
..., ... d ... de 2005.
  
(Firma)
  
ALCALDE PRESIDENT DE L'AJUNTAMENT DE RIBA-ROJA DE TÚRIA